*****

ΚΑΝΟΝΙΣΜΟΣ (ΕΟΚ) αριθ. 1664/90 ΤΗΣ ΕΠΙΤΡΟΠΗΣ

της 20ής Ιουνίου 1990

για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα προϊόντα καταγωγής χωρών της Αφρικής, της Καραϊβικής και του Ειρηνικού ή υπερποντίων χωρών και εδαφών (1990/91)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 715/90 του Συμβουλίου της 5ης Μαρτίου 1990 περί του καθεστώτος που εφαρμόζεται στα γεωργικά προϊόντα και σε ορισμένα εμπορεύματα προερχόμενα από τη μεταποίηση γεωργικών προϊόντων καταγωγής χωρών της Αφρικής, της Καραϊβικής και του Ειρηνικού ή υπερποντίων χωρών και εδαφών (1), και ιδίως τα άρθρα 15, 16 και 27,

Εκτιμώντας:

ότι τα άρθρα 15 και 16 του κανονισμού (ΕΟΚ) αριθ. 715/90 προβλέπουν το άνοιγμα, εκ μέρους της Κοινότητας, κοινοτικών δασμολογικών ποσοστώσεων για την εισαγωγή:

- 2 000 τόνων ντοματών άλλων από ντοματάκια νάνους, που υπάγονται στον κωδικό ΣΟ ex 0702 00 10, για την περίοδο από τις 15 Νοεμβρίου μέχρι τις 30 Απριλίου,

- 2 000 τόνων ντοματάκια νάνων, που υπάγονται στον κωδικό ΣΟ ex 0702 00 10, για την περίοδο από τις 15 Νοεμβρίου μέχρι τις 30 Απριλίου,

- 200 τόνων σύκων, νωπών, που υπάγονται στον κωδικό ΣΟ ex 0804 20 10, για την περίοδο από 1ης Νοεμβρίου μέχρι τις 30 Απριλίου,

- 1 000 τόνων μήλων, νωπών, που υπάγονται στον κωδικό ΣΟ ex 0808 10, για την περίοδο από 1ης Ιανουαρίου μέχρι τις 31 Δεκεμβρίου,

- 1 000 τόνων αχλαδιών, νωπών, που υπάγονται στους κωδικούς ΣΟ ex 0808 20 10 μέχρι 0808 20 39, για την περίοδο από 1ης Ιανουαρίου μέχρι τις 31 Δεκεμβρίου,

- 1 500 τόνων φραουλών, νωπών, που υπάγονται στον κωδικό ΣΟ ex 0810 10 90, για την περίοδο από 1ης Νοεμβρίου μέχρι τις 28 Φεβρουαρίου καταγωγής των εν λόγω χωρών·

ότι, μέσα στα όρια των δασμολογικών αυτών ποσοστώσεων, οι δασμοί καταργούνται προοδευτικά:

- στη διάρκεια των ίδιων περιόδων και με τους ίδιους ρυθμούς, που προβλέπονται στα άρθρα 75 και 268 της πράξης προσχώρησης της Ισπανίας και της Πορτογαλίας, αναφορικά με τις δασμολογικές ποσοστώσεις τις σχετικές με τα ντοματάκια νάνους, τα νωπά σύκα και τις φράουλες·

- μέχρι ποσοστού 50 % των δασμών του κοινού δασμολογίου σε ό,τι αφορά τις δασμολογικές ποσοστώσεις τις σχετικές με τα νωπά μήλα και αχλάδια και

- μέχρι ποσοστού 60 % των εν λόγω δασμών σε ό,τι αφορά τη δασμολογική ποσόστωση τη σχετική με τις ντομάτες, άλλες από ντοματάκια νάνους, και ότι τα ανώτατα αυτά ποσοστά μείωσης εφαρμόζονται αμέσως με τη θέση σε ισχύ του παρόντος κανονισμού·

ότι, με βάση τις διατάξεις του κανονισμού (ΕΟΚ) αριθ. 1820/87 του Συμβουλίου της 25ης Ιουνίου 1987 για την εφαρμογή της απόφασης αριθ. 2/87 του Συμβουλίου των Υπουργών ΑΚΕ-ΕΟΚ για την προκαταβολική εφαρμογή του πρωτοκόλλου της τρίτης σύμβασης ΑΚΕ-ΕΟΚ, λόγω της προσχώρησης του Βασιλείου της Ισπανίας και της Πορτογαλικής Δημοκρατίας στις Ευρωπαϊκές Κοινότητες (2)· ότι η Πορτογαλία αναβάλλει έως τις 31 Δεκεμβρίου 1990 την εφαρμογή του προτιμησιακού καθεστώτος στον τομέα των οπωρολαχανικών που υπάγονται στον κανονισμό (ΕΟΚ) αριθ. 1035/72 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 1193/90 (4)· ότι αυτή η δασμολογική παραχώρηση εφαρμόζεται μέχρι τις 31 Δεκεμβρίου 1990 στη Κοινότητα με εξαίρεση την Πορτογαλία· ότι μέσα στα όρια των δασμολογικών αυτών ποσοστώσεων η Ισπανία και από 1ης Ιανουαρίου 1991 η Πορτογαλία, πρέπει να εφαρμόζουν δασμούς που θα υπολογίζονται σύμφωνα με το ανωτέρω πρωτόκολλο της τρίτης συμφωνίας ΑΚΕ-ΕΟΚ·

ότι πρέπει ιδίως να εξασφαλισθεί η ίση και συνεχής πρόσβαση όλων των εισαγωγέων της Κοινότητας στις εν λόγω ποσοστώσεις και η αδιάλειπτη εφαρμογή των δασμών που προβλέπονται γι' αυτές σε όλες τις εισαγωγές των εν λόγω προϊόντων σε όλα τα κράτη μέλη, μέχρι την εξάντλησή τους· ότι θα πρέπει να ληφθούν τα αναγκαία μέτρα για να εξασφαλιστεί κοινοτική και αποτελεσματική διαχείριση αυτών των δασμολογικών ποσοστώσεων, με παροχή της δυνατότητας στα κράτη μέλη να λαμβάνουν τις αναγκαίες ποσότητες που αναλογούν στις πραγματικές εισαγωγές· ότι αυτός ο τρόπος διαχείρισης απαιτεί στενή συνεργασία μεταξύ των κρατών μελών και της Επιτροπής·

ότι, δεδομένου ότι το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και αντιπροσωπεύονται από την οικονομική ένωση Μπενελούξ, κάθε πράξη σχετική με τη διαχείριση των ποσοστώσεων μπορεί να γίνεται από ένα από τα μέλη της·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι δασμοί που επιβάλλονται κατά την εισαγωγή στην Κοινότητα των προϊόντων που περιγράφονται κατωτέρω, καταγωγής χωρών της Αφρικής, της Καραϊβικής και του Ειρηνικού ή υπερποντίων χωρών και εδαφών, αναστέλλονται στο επίπεδο και μέσα στα όρια των κοινοτικών δασμολογικών ποσοστώσεων που αναφέρονται απέναντι σε καθένα από αυτά:

1.2.3.4.5 // // // // // // Κωδικός

αριθμός // Κωδικός ΣΟ (1) // Περιγραφή εμπορευμάτων

// Ποσοστωτική

ποσότητα

(σε τόνους) // Ποσοστωτικός δασμός

(σε %) // // // // // // // // // // // 09.1601 // ex 0702 00 10 // Ντομάτες νωπές ή διατηρημένες με απλή ψύξη, άλλες από ντοματάκια νάνοι, από 15 Νοεμβρίου 1990 μέχρι 30 Απριλίου 1991 // 2 000 // 4,4

min. 0,8 Ecu/100 kg/net // // // // // // 09.1613 // ex 0702 00 10 // Ντοματάκια νάνοι, νωπά ή διατηρημένα με απλή ψύξη από 15 Νοεμβρίου 1990 μέχρι 30 Απριλίου 1991 // 2 000 // - από 15 Νοεμβρίου μέχρι 31 Δεκεμβρίου 1990:

4,4

min. 0,8 Ecu/100 kg/net - από 1 Ιανουαρίου μέχρι 28 Φεβρουαρίου 1991:

1,8

min. 0,33 Ecu/100 kg/net - από 1 Μαρτίου μέχρι 30 Απριλίου 1991:

3,6

min. 0,66 Ecu/100 kg/net // // // // // // 09.1608 // ex 0804 20 10 // Σύκα νωπά, από 1 Νοεμβρίου 1990 μέχρι 30 Απριλίου 1991 // 200 // - από 1 Νοεμβρίου μέχρι 31 Δεκεμβρίου 1990:

2,6

- από 1 Ιανουαρίου μέχρι 30 Απριλίου 1991:

2,2

// // // // // // 09.1610 // 0808 10 10

0808 10 91

0808 10 93

0808 10 99 // Μήλα νωπά, από 1 Ιανουαρίου μέχρι 31 Δεκεμβρίου 1991

// 1 000 // 4,5

min. 0,22 Ecu/100 kg/net 7 min. 1,2 Ecu/100 kg/net 4 min. 1,1 Ecu/100 kg/net 3 min. 0,7 Ecu/100 kg/net // // // // // // 09.1612 // 0808 20 10 0808 20 31 0808 20 33 0808 20 35 0808 20 39 // Αχλάδια νωπά, από 1 Ιανουαρίου μέχρι 31 Δεκεμβρίου 1991

// 1 000 // 4,5

min. 0,22 Ecu/100 kg/net 5 min. 0,75 Ecu/100 kg/net 2,5 min. 1 Ecu/100 kg/net 5 min. 0,75 Ecu/100 kg/net 6,5 min. 1 Ecu/100 kg/net // // // // // // 09.1603 // ex 0810 10 90 // Φράουλες νωπές, από 1 Νοεμβρίου 1990 μέχρι 28 Φεβρουαρίου 1991 // 1 500 // 5,6 // // // // //

(1) Οι κωδικοί Taric αναφέρονται στο παράρτημα. 2. Μέχρι τις 31 Δεκεμβρίου 1990, οι διατάξεις του παρόντος κανονισμού εφαρμόζονται στην Κοινότητα με εξαίρεση την Πορτογαλία.

3. Εντός των ορίων αυτών των δασμολογικών ποσοστώσεων η Ισπανία και από 1ης Ιανουαρίου 1990 η Πορτογαλία, θα εφαρμόζουν δασμούς που θα υπολογίζονται σύμφωνα με τις σχετικές διατάξεις του πρωτοκόλλου της τρίτης σύμβασης ΑΚΕ-ΕΟΚ σε συνέχεια της προσχώρησης της Ισπανίας και της Πορτογαλίας στις Ευρωπαϊκές Κοινότητες.

Άρθρο 2

Η Επιτροπή διαχειρίζεται τις δασμολογικές ποσοστώσεις που αναφέρονται στο άρθρο 1 και μπορεί να λαμβάνει τα αναγκαία διοικητικά μέτρα για να εξασφαλίσει την αποτελεσματική διαχείριση.

Άρθρο 3

Εάν ένας εισαγωγέας προσκομίσει σε ένα κράτος μέλος μια διασάφηση για θέση σε ελεύθερη κυκλοφορία στην οποία περιλαμβάνει αίτηση χορήγησης του προτιμησιακού καθεστώτος για ένα προϊόν που αναφέρεται στον παρόντα κανονισμό και σε περίπτωση που η διασάφηση γίνει δεκτή από τις τελωνειακές αρχές, το συγκεκριμένο κράτος μέλος προβαίνει, με κοινοποίηση στην Επιτροπή, σε ανάληψη από την αντίστοιχη ποσόστωση, ποσότητας που αντιστοιχεί στις ανάγκες αυτές.

Οι αιτήσεις για ανάληψη με ένδειξη της ημερομηνίας αποδοχής των εν λόγω διασαφήσεων πρέπει να διαβιβάζονται το συντομότερο δυνατό στην Επιτροπή.

Οι αναλήψεις χορηγούνται από την Επιτροπή σε συνάρτηση με την ημερομηνία που οι τελωνειακές αρχές του κράτους μέλους έλαβαν διασαφήσεις για θέση, σε ελεύθερη κυκλοφορία, εφόσον το επιτρέπει το διαθέσιμο υπόλοιπο.

Αν ένα κράτος μέλος δεν χρησιμοποιήσει τις αναληφθείσες ποσότητες τις επιστρέφει το συντομότερο δυνατό στην αντίστοιχη ποσόστωση.

Αν οι απαιτούμενες ποσότητες είναι ανώτερες από το διαθέσιμο υπόλοιπο της ποσόστωσης, η χορήγηση των ποσοτήτων γίνεται κατ' αναλογία των αιτήσεων. Τα κράτη μέλη ενημερώνονται από την Επιτροπή για τις πραγματοποιούμενες αναλήψεις.

Άρθρο 4

Κάθε κράτος μέλος εξασφαλίζει στους εισαγωγείς των συγκεκριμένων προϊόντων την επί ίσοις όροις και συνεχή πρόσβαση στις ποσοστώσεις, εφόσον το υπόλοιπο αντίστοιχης ποσόστωσης το επιτρέπει.

Άρθρο 5

Τα κράτη μέλη και η Επιτροπή συνεργάζονται στενά για να εξασφαλίσουν την τήρηση του παρόντος κανονισμού.

Άρθρο 6

Ο παρών κανονισμός αρχίζει να ισχύει την 1η Νοεμβρίου 1990.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Ιουνίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 84 της 30. 3. 1990, σ. 85.

(2) ΕΕ αριθ. L 172 της 30. 6. 1987, σ. 1.

(3) ΕΕ αριθ. L 118 της 20. 5. 1972, σ. 1.

(4) ΕΕ αριθ. L 119 της 11. 5. 1990, σ. 43.

ΠΑΡΑΡΤΗΜΑ

Κωδικοί Taric

1.2.3 // // // // Κωδικός αριθμός // Κωδικός ΣΟ // Κωδικός Taric (1) // // // // 09.1601 // ex 0702 00 10 // 0702 00 10 * 29 0702 00 10 * 39 0702 00 10 * 49 0702 00 10 * 59 0702 00 10 * 69 0702 00 10 * 79 0702 00 10 * 84 // // // // 09.1613 // ex 0702 00 10 // 0702 00 10 * 21 0702 00 10 * 31 0702 00 10 * 41 0702 00 10 * 51 0702 00 10 * 61 0702 00 10 * 71 0702 00 10 * 81 // // // // 09.1608 // ex 0804 20 10 // 0804 20 10 * 10 0804 20 10 * 20 // // // // 09.1603 // ex 0810 10 90 // 0810 10 90 * 30 // // //

(1) Οι αναφερόμενοι κωδικοί Taric είναι αυτοί που εφαρμόζονται κατά την ημερομηνία θέσης σε ισχύ του παρόντος κανονισμού.